સ્ટેચ્યુ ઓફ યુનિટી અને નર્મદા ડેમ ની મુલાકાતી ફી ની આવક ની રોયલ્ટી આદિવાસી પંચાયતો ને આપવામાં આવે. અથવા મુલાકાતી ફી ઉઘરાણી માટે આદિવાસી પંચાયતો ને હક્ક આપવામાં આવે. ગામ પંચાયતો ને રાજ્ય સરકાર ખાનગી હોટલો – રીસોર્ટ – ભોજનાલય બનાવવા ફંડ આપે જેથી ગામ પંચાયતો પોતે સ્વનિર્ભર બની પોતાના ગામ યુવાનો ને રોજગારી આપે. સ્ટેચ્યુ ઓફ યુનિટી અને વિયર ડેમ નું બાંધકામ કરનારા સ્થાનિક આદિવાસીઓ ની નોકરીઓ મા પસંદગી કરવામાં આવે.સ્ટેચ્યુ ઓફ યુનિટી માટે ભોગ અમે આદિવાસી ઓ એ આપ્યો છે, જમીનો અમારી ડુબી ગઈ છે અને જ્યારે વિકાસ ની વાત આવી તો દરેક રાજ્ય ના ભવન અહીં બનાવશો તો પછી અમારી હોટલો મા રહેશે કોણ? અમારા ભોજનાલયો મા જમશે કોણ? બીજા રાજ્ય ના મુલાકાતી ઓ ની આવક જે તે રાજ્ય મા જ પાછી જતી રહેવાની છે તો અમને અમારી જમીનો પાછી આપી દો. દરેક રાજ્ય ના ભવન અહીં બનાવશો તો રાજય ની તિજોરી આવક ને પણ નુકસાન થશે. આથી અમે ગુજરાત સરકાર ના આ નિર્ણય નો વિરોધ કરીએ છીએ.